****

**ประกาศมหาวิทยาลัยธรรมศาสตร์**

**เรื่อง อำนาจหน้าที่และการแบ่งหน่วยงานภายในสำนักงานเลขานุการสถาบันไทยคดีศึกษา พ.ศ. ๒๕๕๙**

**..................................**

โดยที่เป็นการสมควรกำหนดอำนาจหน้าที่และการแบ่งหน่วยงานภายในสำนักงานเลขานุการสถาบันไทยคดีศึกษา

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ.๒๕๕๘ ประกอบข้อ ๑๕ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์พ.ศ.๒๕๕๙ อธิการบดีโดยความเห็นชอบของสภา มหาวิทยาลัยธรรมศาสตร์ในคราวการประชุมครั้งที่ ๙/๒๕๕๙ เมื่อวันที่ ๑๙ กันยายน ๒๕๕๙ จึงออกประกาศดังต่อไปนี้

ข้อ ๑ ประกาศนี้เรียกว่า “ประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการสถาบันไทยคดีศึกษา พ.ศ. ๒๕๕๙”

ข้อ ๒ สำนักงานเลขานุการสถาบันไทยคดีศึกษาแบ่งหน่วยงานเป็น ๓ งาน ดังนี้

**(๑) งานบริหารและธุรการ**

**(๒) งานบริการวิชาการ**

**(๓) งานส่งเสริมการวิจัย**

ข้อ ๓ **งานบริหารและธุรการ** มีอำนาจหน้าที่ ดำเนินการด้านสารบรรณ ด้านการเจ้าหน้าที่ ด้านการประชุมด้านการเงินและบัญชี ด้านงบประมาณ นโยบาย และแผน ด้านพัสดุ และด้านอาคารสถานที่และยานพาหนะ โดยรับผิดชอบงานระเบียบสารบรรณ การบริหารงานบุคคล การประเมินผลการปฎิบัติงาน จัดทำทะเบียนประวัติบุคลากร ดูแลสวัสดิการต่างๆ การจัดเตรียมเอกสารและสถานที่การประชุม จัดทำงบประมาณประจำปี จัดทำบัญชีรับจ่าย จัดทำแผนประเภทต่างๆ จัดทำคำขอตั้งงบประมาณ ควบคุมและรายงานการใช้จ่ายงบประมาณ ดำเนินการจัดซื้อจัดจ้าง จัดทำรายงานการตรวจรับ จัดทำทะเบียน การเบิกจ่ายวัสดุครุภัณฑ์ และการซ่อมแซมครุภัณฑ์ บริหารจัดการการใช้อาคารและยานพาหนะ และปฎิบัติหน้าที่อื่นตามที่ได้รับมอบหมาย

ข้อ ๔ **งานบริการวิชาการ** มีอำนาจหน้าที่ ดำเนินการด้านสัมมนาและประชุมทางวิชาการ ด้านทำนุบำรุงศิลปะและวัฒนธรรม ด้านจัดพิมพ์เอกสารประกอบโครงการบริการวิชาการแก่สังคมเพื่อการเผยแพร่ด้านประชาสัมพันธ์ และด้านบริหารจัดการข้อตกลงความร่วมมือกับหน่วยงาน องค์กร สถาบัน ทั้งภายในและต่างประเทศ โดยรับผิดชอบวางแผน บริหารจัดการ การจัดกิจกรรม โครงการ ตามแผนงานบริการวิชาการงานทำนุบำรุงศิลปะและวัฒนธรรม ประสานงานกับหน่วยงาน เครือข่ายความร่วมมือระดับชาติหรือนานาชาติจัดทำเอกสารการจัดโครงการหรือเอกสารทางวิชาการเพื่อการเผยแพร่ จัดทำแผนงานการเผยแพร่ประชาสัมพันธ์จัดทำสื่อประชาสัมพันธ์ข่าวสารของสถาบันประสานงาน ดำเนินการ หรือโครงการเกี่ยวกับข้อตกลงความร่วมมือกับหน่วยงาน องค์กร สถาบัน ทั้งภายในและต่างประเทศ และปฎิบัติหน้าที่อื่นตามที่ได้รับมอบหมาย

ข้อ ๕ **งานส่งเสริมการวิจัย** มีอำนาจหน้าที่ ดำเนินการด้านบริหารโครงการวิจัย ด้านการจัดพิมพ์วรสารไทยคดีศึกษา ด้านวางแผนจัดพิมพ์เผยแพร่ผลงานวิจัยและบทความวิจัย ด้านสาระสนเทศเพื่อการวิจัยการพัฒนาบุคลากรทางการวิจัย ด้านคลังสิ่งพิมพ์ของสถาบัน และด้านประกันคุณภาพ โดยรับผิดชอบจัดทำแผนโครงการวิจัยทุนการวิจัย ติดตามรายงานความก้าวหน้าของโครงการวิจัยที่ได้รับทุน จัดทำวารสารไทยคดีศึกษาประสานงานและตรวจสอบความถูกต้องของต้นฉบับ ประสานงานการจัดพิมพ์วารสาร ผลงานวิจัย และบทความวิชาการเพื่อการเผยแพร่ จัดทำฐานข้อมูลผลงานวิจัยและเอกสารวิชาการ จัดทำแผนการบริหารและพัฒนาบุคลากรสายนักวิจัย บริหารจัดการคลังสิ่งพิมพ์ของสถาบัน ดำเนินงานการประกันคุณภาพประสานงานกับหน่วยงานที่เกี่ยวข้องและปฎิบัติหน้าที่อื่นตามที่ได้รับมอบหมาย

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๒๙ กันยายน พ.ศ.๒๕๕๙

(ศาสตราจารย์ ดร.สมคิด เลิศไพฑูรย์)

อธิการบดีมหาวิทยาลัยธรรมศาสตร์



**ประกาศมหาวิทยาลัยธรรมศาสตร์**

**เรื่อง อำนาจหน้าที่และการแบ่งหน่วยงานภายในสำนักงานเลขานุการสถาบันไทยคดีศึกษา พ.ศ.๒๕๖๔**

.......................................

โดยที่เป็นการสมควรปรับปรุงการกำหนดอำนาจหน้าที่และการแบ่งหน่วยงานภายในสำนักงานเลขานุการสถาบันไทยคดีศึกษา

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ.๒๕๕๘ ประกอบข้อ ๑๕ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์พ.ศ.๒๕๕๙ และมติสภามหาวิทยาลัยในคราวประชุมครั้งที่ ๓/๒๕๖o เมื่อวันที่ ๒๗ มีนาคม ๒๕๖o อธิการบดีจึงออกประกาศ ดังต่อไปนี้

ข้อ ๑ ประกาศนี้เรียกว่า “ประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการสถาบันไทยคดีศึกษาพ.ศ. ๒๕๖๔”

ข้อ ๒ ให้ยกเลิกประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการสถาบันไทยคดีศึกษา พ.ศ. ๒๕๕๙

ข้อ ๓ สำนักงานเลขานุการสถาบันไทยคดีศึกษาแบ่งหน่วยงานเป็น ๓ งาน ดังนี้

**(๑) งานบริหารและธุรการ**

**(๒) งานบริการวิชาการ**

**(๓) งานส่งเสริมการวิจัย**

ข้อ ๔ **งานบริหารและธุรการ** มีอำนาจหน้าที่ ดำเนินการด้านสารบรรณ ด้านการเจ้าหน้าที่ ด้านการประชุมด้านการเงินและบัญชี ด้านงบประมาณ นโยบาย และแผน ด้านพัสดุ ด้านอาคารสถานที่และยานพาหนะ และปฎิบัติหน้าที่อื่นตามที่ได้รับมอบหมาย

ข้อ ๕ **งานบริการวิชาการ** มีอำนาจหน้าที่ ดำเนินการด้านสัมมนาและประชุมทางวิชาการด้านทำนุบำรุง ศิลปะและวัฒนธรรม ด้านจัดพิมพ์เอกสารประกอบโครงการบริการวิชาการแก่สังคมเพื่อการเผยแพร่ ด้านเผยแพร่และประชาสัมพันธ์ ด้านบริหารจัดการข้อตกลงความร่วมมือกับหน่วยงาน องค์กร สถาบันทั้งภายในและต่างประเทศ ด้านประกันคุณภาพ ด้านหอจดหมายเหตุ และปฎิบัติหน้าที่อื่นตามที่ได้รับมอบหมาย

ข้อ ๗ **งานส่งเสริมการวิจัย** มีอำนาจหน้าที่ ดำเนินการด้านบริหารโครงการวิจัย ด้านดำเนินการและจัดพิมพ์วรสารไทยคดีศึกษา ด้านวางแผนจัดพิมพ์เผยแพร่ผลงานและบทความวิจัย ด้านสารสนเทศเพื่อการวิจัย ด้านพัฒนาบุคลากรทางการวิจัย ด้านคลังสิ่งพิมพ์ของสถาบัน และปฎิบัติหน้าที่อื่นตามที่ได้รับมอบหมาย

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๒๗ กรกฎาคม พ.ศ.๒๕๖๔

(รองศาสตราจารย์ เกศินี วิฑูรชาติ)

อธิการบดีมหาวิทยาลัยธรรมศาสตร์